text: Massive køproblemer efter uheld på motorvej
  04 august 2016 kl. 20.34
  Et uheld med en kvindelig motorcyklist, der ramte en bil på Sønderjyske Motorvej ved Rødekro, skabte massive kø problemer.
  - Det var et klassisk motorvejs-uheld, siger vagtchef Ole Aamann til TV SYD. Der bliver kørt for tæt.
  Den kvindelige motorcyklist, som er fra Herning, blev i ambulance kørt til tjek på sygehuset. Men der var ikke tegn på alvorlige skader.
  Først efter en times tid var der ryddet op, og trafikken kunne igen passere i begge spor.
  Klik her og se flere videoer på LocalEyes.
  